Huishulpe betoog‘n Klein groep huishulpe het Saterdag buite die departement van arbeid betoog vir beter werksomstandighede. Die groep sal na verwagting ‘n memorandum van griewe aan beamptes van die departement oorhandig. Die groep, wat aan die SA Domestic Services and Allied Workers’ Union behoort, dring aan op beter werks- en lewensomstandighede en dat seksuele teistering en verkragting van huishulpe tot ‘n einde moet kom. Van die betogers het plakkate rondgeswaai met die leuse: “Staak seksuele teistering en verkragting van huishulpe” en “Huishulpe is ook werknemers”.